ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 46272/19.08.2022

 ***PROIECT***

 **HOTĂRÂREA NR.** ............................

pentru completarea HCL 185/26.05.2022 privind darea în administrare către Direcția de Asistență Socială Satu Mare a

 Centrului Multifuncțional Social Ostrovului

Consiliul Local al Municipiului Satu Mare întrunit în şedinţa ordinară din data de 25.08.2022,

Analizând proiectul de hotărâre înregistrat sub nr. \_\_\_\_\_\_\_\_\_\_\_\_\_2022, referatul de aprobare al inițiatorului înregistrat sub nr. 46273/19.08.2022, raportul de specialitate al Serviciului Patrimoniu Concesionări Închirieri înregistrat sub nr. 46275/19.08.2022, raportul Serviciului Juridic înregistrat sub nr. 46316/22.08.2022 și avizele comisiilor de specialitate ale Consiliului Local Satu Mare,

 Având în vedere Hotărârea Consiliului Local Satu Mare nr. 185/26.05.2022 privind darea în administrare către Direcția de Asistență Socială Satu Mare a Centrului Multifuncțional Social Ostrovului,

Luând în considerare prevederile art. 551 pct. 7, art. 554, art. 858, art. 866 - 870 din Legea nr. 287/2009 privind Codul Civil, republicată cu modificările și completările ulterioare, ale art. 108 lit. a), art. 286, art. 297 alin (1) lit. a), art. 299-art. 300 din Codul Administrativ aprobat prin OUG nr. 57/2019, cu modificările şi completările ulterioare, ale art.20 alin (1) lit. e) din Legea nr.273/2006 privind finanțele publice, cu modificările şi completările ulterioare,

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 87 alin. (5), art. 129 alin. (2) lit. c) coroborat cu alin. 6 lit. (a), ale art. 139 alin. (3) lit. g), art. 196 alin. (1) lit. a) din Codul administrativ, aprobat prin OUG nr. 57/2019, cu modificările şi completările ulterioare,

Consiliul Local al Municipiului Satu Mare adoptă următoarea:

**H O T Ă R Â R E**:

 **Art. 1.** Se aprobă completarea art.1 din Hotărârea Consiliului Local nr. 185/26.05.2022 privind darea în administrare către Direcția de Asistență Socială Satu Mare a Centrului Multifuncțional Social Ostrovului, cu un nou alineat care va avea următorul conținut:

 *(2) Imobilul Centrul Multifuncțional Social Ostrovului este identificat în CF nr. 171446 Satu Mare, conform înscrierilor de la A1.8 cu nr. cadastral 171446- C8 , având suprafața construită la sol 365 mp, suprafața construită desfășurată 1095 mp și având regim de înălțime P+2*.

 **Art. 2.** Se dispune O.C.P.I. Satu Mare înscrierea în evidenţele de publicitate imobiliară a celor aprobate la articolul precedent.

 **Art. 3.** Restul articolelor ale HCL nr. 185/26.02.2022 privind darea în administrare către Direcția de Asistență Socială Satu Mare a Centrului Multifuncțional Social Ostrovului, rămân neschimbate.

**Art. 4.** Cu ducerea la îndeplinire a prezentei se încredințează Primarul Municipiului Satu Mare prin Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 5.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județului Satu Mare, Serviciului Patrimoniu, Concesionări, Închirieri și Direcției de Asistență Socială Satu Mare.

 **Inițiator PROIECT,**

 Primar

 Kereskényi Gábor

 AVIZAT,

 Secretar general

 Racolța Mihaela Maria

Faur Mihaela/2 ex